
Către,
BIROUL PERMANENT AL CAMEREI DEPUTAȚILOR



Vă înaintăm, alăturat, raportul comun asupra proiectului de Lege pentru completarea art. 70 din Legea nr. 448/2006 privind protecția și promovarea drepturilor persoanelor cu handicap, trimis pentru dezbatere pe fond Comisiei pentru sănătate și familie și Comisiei pentru muncă şi protecţie socială, cu adresa nr.PLx 553/2025 din 10 decembrie 2025.



[bookmark: _Hlk180577063]PREȘEDINTE,                                           PREŞEDINTE,
      Prof.univ.dr.Alexandru Rafila		      Adrian Solomon

RAPORT   COMUN
asupra proiectului de Lege pentru completarea art. 70 din Legea  nr. 448/2006 privind protecția și promovarea drepturilor persoanelor cu handicap
(PLx.553/2025)

În temeiul art.95 din Regulamentul Camerei Deputaţilor, republicat, cu modificările ulterioare, Comisia pentru sănătate și familie și Comisia pentru muncă şi protecţie socială au fost sesizate, cu dezbaterea pe fond a proiectului de Lege pentru completarea art. 70 din Legea nr. 448/2006 privind protecția și promovarea drepturilor persoanelor cu handicap prin adresa nr.PLx.553/2025 din 10 decembrie 2025.

Proiectul de lege are ca obiect de reglementare completarea Legii nr. 448/2006, în sensul introducerii unor obligații explicite pentru furnizorii de servicii sociale acreditați, publici și privați, de a asigura accesibilizarea informațiilor, comunicării, procedurilor interne și mediului informațional, în funcție de tipul de dizabilitate al beneficiarilor direcți. 

La întocmirea prezentului raport comun, cele două comisii au avut în vedere:
· avizul favorabil al Consiliului Legislativ (nr. 811/27.10.2025)
· avizul favorabil al Consiliului Economic și Social (nr. 6236/22.10.2025)
· opinia Consiliului Concurenței (nr.RG16010/14.10.2025)
· avizul favorabil al Comisiei pentru drepturile omului, culte și problemele minorităților naționale (nr.7c-6/695/17.12.2025)
· avizul favorabil al Comisiei pentru învățământ 
(nr.7c-11/416/04.02.2026)
· avizul favorabil al Comisiei juridice, de disciplină și imunități 
(nr.PLx 553/10 februarie 2026)
· avizul favorabil al Comisiei pentru tehnologia informației și comunicațiilor (nr.7c-18/8/11.02.2026)
· avizul favorabil al Comisiei pentru egalitatea de șanse pentru femei și bărbați (nr.7c-19/26/11.02.2026).

În conformitate cu prevederile art.62, 64 și 133 din Regulamentul Camerei Deputaților, republicat, cu modificările ulterioare, comisiile au dezbătut proiectul de lege în ședințe separate.
Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 4 mai 2026 şi au hotărât, cu unanimitate de voturi, aprobarea proiectului de lege cu amendamente admise. La lucrări au participat deputații conform listei de prezență.
La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare: dl Francisc-Oscar Gal – Subsecretar de Stat, Ministerul Muncii, Familiei, Tineretului și Solidarității Sociale și dl Irinel-Ioan Stativă – vicepreședinte, Autoritatea Naţională pentru Protecţia Drepturilor Persoanelor cu Dizabilităţi

Membrii Comisiei pentru sănătate și familie au dezbătut proiectul de lege şi documentele conexe în şedinţele din 23 martie 2026 și 18 mai 2026 şi au hotărât, cu unanimitate de voturi, aprobarea proiectului de lege cu amendamente admise. La lucrările comisiei au participat deputaţii conform listei de prezenţă.

Proiectul de lege a fost adoptat de Senat, în calitate de primă Cameră sesizată, în şedinţa din 8 decembrie 2025.
În raport cu obiectul şi conţinutul său, proiectul de lege face parte din categoria legilor organice. 
[bookmark: _Hlk102993122]Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare.

În urma finalizării dezbaterilor membrii celor două comisii au hotărât, cu unanimitate de voturi, să propună plenului Camerei Deputaţilor un raport comun de adoptare a proiectului de lege cu amendamente admise, redate în Anexa care face parte integrantă din prezentul raport comun.

	PREȘEDINTE,
Prof.univ.dr.Alexandru Rafila
	PREŞEDINTE,
Adrian Solomon



	
SECRETAR,
Ana-Smaranda Rinder
	
SECRETAR,
     Marius-Constantin Budăi 





									Şef birou Lidia Vlădescu	 
Consilier parlamentar Constanța Popa					Consilier parlamentar Sorina Szabo



Anexa 

AMENDAMENTE ADMISE

În urma dezbaterilor, Comisiile au hotărât aprobarea proiectului de lege cu următoarele amendamente:


	Nr. crt.
	Text
act normativ de bază
	Text
adoptat de Senat
	Text propus de comisie
(autor amendament)
	Motivare

	1. 
	
__
	
[bookmark: _GoBack]Titlul legii

Lege pentru completarea art.70 din Legea nr.448/2006 privind protecția şi promovarea drepturilor persoanelor cu handicap

	
nemodificat 
	

	2. 
	
__
	
Art. I. - La articolul 70 din Legea nr. 448/2006 privind protecția şi promovarea drepturilor persoanelor cu handicap, republicată în Monitorul Oficial al României, Partea I, nr.1 din 3 ianuarie 2008, cu modificările și completările ulterioare, după alineatul (2) se introduc două noi alineate, alin.(3) şi (4), cu următorul cuprins:
„(3) Furnizorii de servicii sociale acreditați, publici sau privați, destinați persoanelor cu handicap, au obligația să asigure accesibilizarea informațiilor, comunicării, procedurilor interne şi mediului informațional în funcție de tipul de dizabilitate al beneficiarilor direcți, incluzând dizabilități senzoriale, intelectuale, psihice sau de comunicare.

(4) În cadrul serviciilor sociale destinate persoanelor cu dizabilități, furnizorii sunt obligați să asigure, după caz:
a) materiale accesibile de tipul: Braille, audio, video subtitrat, interpretare în limbajul mimico-gestual, interpretare în limba semnelor române, comunicare augmentativă şi alternativă;

b) personal instruit în comunicare adaptată, precum interpreți în limbajul mimico-gestual, interpreți în limba semnelor române, specialişti CAA, consilieri adaptativi;


c) semnalizare adaptată cu pictograme, semnale tactile, sonore sau vibrații;
d) proceduri şi ghiduri simplificate, cu suport vizual;
e) tehnologii asistive relevante."
	
Partea dispozitivă nemodificată 










Alin.(3) nemodificat 













Partea introductivă nemodificată


Lit.a) nemodificată







b) persoane specializate în comunicare adaptată, precum interpreți în limbajul mimico-gestual, interpreți în limba semnelor române, specialişti în comunicare alternativă şi augmentativă;

lit.c) – e) nemodificate

Autori: membrii comisiilor 
	































Pentru respectarea exigențelor impuse de normele de tehnică legislativă.
Evitarea unei duble reglementări – consilierul adaptativ este specialist în comunicare alternativă şi augmentativă.

	3. 
	
__
	
Art. II. - Prevederile prezentei legi intră în vigoare la 180 de zile de la publicarea în Monitorul Oficial al României, Partea I.

	
Art. II. - Prevederile prezentei legi intră în vigoare la un an de la data publicării în Monitorul Oficial al României, Partea I.

Autori: membrii comisiilor 

	
Pentru finanţarea măsurilor propuse.

